САНХҮҮГИЙН ХЯНАЛТ, АУДИТЫН АЛБАНЫ 10 ДУГААР САРД

ХИЙСЭН АЖЛЫН ТОВЧ ТАЙЛАН

2023-10-30 Баруун-Урт

**Хяналт шалгалтын мэдээлэл:**

Санхүүгийн хяналт, аудитын албаны 2023 онд дэвшүүлсэн зорилт, хийж гүйцэтгэх ажлын төлөвлөгөө, үр дүнгийн гэрээний дагуу Монгол Улсын Төсвийн тухай, Төрийн хяналт шалгалтын тухай, Нягтлан бодох бүртгэлийн тухай, Төрийн болон орон нутгийн өмчийн тухай, Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай, Шилэн дансны тухай хууль болон бусад холбогдох хууль тогтоомж түүнийг үндэслэн Төрийн эрх бүхий байгууллагаас нийтээр дагаж мөрдөхөөр тогтоосон дүрэм, журам, стандартын биелэлт, хэрэгжилтэнд хяналт тавьж, тухайн байгууллагын өмч хөрөнгийн ашиглалт, зарцуулалтад дүгнэлт өгөх илэрсэн зөрчил дутагдлыг арилгуулах, мэргэжлийн заавар зөвлөмж өгч ажиллалаа.

Албаны даргын баталсан 2023 оны 10 дугаар сарын 05-ны өдрийн 26-30 тоот санхүүгийн хяналт шалгалтын удирдамжуудын дагуу аймгийн Эрдэнэцагаан сумын 2021-2022 оны санхүүгийн үйл ажиллагаанд санхүүгийн хяналт шалгалт хийгдсэн. Эрдэнэцагаан сумын Эрүүл мэндийн төвд хийгдсэн санхүүгийн хяналт шалгалтаар илэрсэн 6430.0 мянган төгрөгийн зөрчилд улсын ахлах байцаагчийн 3 заалттай хугацаатай албан шаардлага, Эрдэнэцагаан сумын Ерөнхий боловсролын сургуульд хийгдсэн санхүүгийн хяналт шалгалтаар илэрсэн 22854.9 мянган төгрөгийн зөрчилд улсын ахлах байцаагчийн 3 заалттай хугацаатай албан шаардлага, 2 дугаар цэцэрлэгт илэрсэн 9646.5 мянган төгрөгийн зөрчилд улсын ахлах байцаагчийн 1 заалттай хугацаатай албан шаардлага, 1 дүгээр цэцэрлэгт илэрсэн 9695.0 мянган төгрөгийн зөрчилд улсын ахлах байцаагчийн 2 заалттай хугацаатай албан шаардлага, Засаг даргын Тамгын газарт илэрсэн 27255.0 мянган төгрөгийн зөрчилд улсын ахлах байцаагчийн 2 заалттай хугацаатай албан шаардлагыг тус тус өгч ажилласан.

Албаны даргын баталсан 2023 оны 10 дугаар сарын 09-ний өдрийн Дотоод аудитын 08 тоот удирдамжийн дагуу сумдын Орон нутгийн хөгжлийн сангийн 2021-2022 оны үйл ажиллагаанд дотооп аудитын шалгалт хийгдэж байна.

**Бусад мэдээлэл:**

Дорнод аймагт зохион байгуулагдсан “Улсын салбарын дотоод аудиторуудын мэдлэг, мэргэжлийн ур чадварыг дээшлүүлэх” сэдэвт зүүн бүсийн сургалт, туршлага солилцох арга хэмжээнд оролцохоор албаны дарга болон Дотоод аудиторууд хамрагдлаа. Мөн тэрбум модны хэрэгжилтийг хангахаар намрын мод тарих өдөрт хамт олноороо оролцож Амгалан тойрогт 125 модыг шинээр тарьсан.

ТАЙЛАН БИЧСЭН:

ДОТООД АУДИТОР Б.УЯНГАНЯМ